stanford-oval/wikipedia huggingface dataset:
Siilitien metroasema
Historia

Siilitie oli yksi Helsingin metron ensimmäisenä avatuista asemista, 1. kesäkuuta 1982, ja sen suunnittelivat Jaakko Ylinen ja Jarmo Maunula. Siilitien metroaseman kohdalle valmistui vuonna 1971 metron koeradan myötä väliaikainen puulaituri, josta vei tuolloin ensimmäiset metron koejunat Vartiokylän metrovarikolle.
Loppuvuodesta 2011 tehtiin päätös aseman peruskorjaamisesta, joka maksaa yhteensä 9,4 miljoonaa euroa. Peruskorjauksen aikana remontoitiin lippuhalli, laiturikatos ja laituri. Kiviportaat ja yhdet rullaportaat korvattiin kolmen rullaportaan rivistöllä, jossa normaalisti yksi rullaporras johtaa ylös metroasemalle ja kaksi alas. Lisäksi asemalla tehtiin samalla automatisointiin liittyvät työt, joiden lisäksi aseman viihtyisyyttä, turvallisuutta ja ekologisuutta parannettiin LVI- ja sähköjärjestelmiä uusimalla sekä asentamalla aseman katolle aurinkopaneelit. Sen lisäksi laiturialueelle rakennettiin uusi poistumistie, ja sisäänkäyntihalli sai kioskin ja automaattivessan. Peruskorjaus valmistui kesäkuussa 2013. Työ palkittiin Vuoden 2013 Teräsrakenne -palkinnolla.
Kuvia

Asemarakennus.
Sisäänkäynti.
Aseman sisäänkäynti vuonna 2008 ennen peruskorjausta.
Asemalaituri ennen peruskorjausta.
Aiheesta muualla

Wikimedia Commonsissa on kuvia tai muita tiedostoja aiheesta .
Metro.fi: Siilitien metroasema valmis vasta keväällä
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Herttoniemi ▷ Kivenlahti |  |  M1 |  | Itäkeskus ▷ Vuosaari |
| Herttoniemi ▷ Tapiola |  |  M2 |  | Itäkeskus ▷ Mellunmäki |
muokkaa wikidataa
| n k Perustiedot Wikidatassa: Siilitie (Q1801032)ohje |
| --- | --- |
esiintymä kohteesta: metroasema, korotettu liikenneasema
valtio: Suomi
sijaitsee hallinnollisessa alueyksikössä: Helsinki
sijainti: Herttoniemi
katu tai tie: Siilitie 2
koordinaatit: 60°12′18″N 25°02′38″E﻿ / ﻿60.20506°N 25.04391°E﻿ / 60.20506; 25.04391
Codename Eagle

| Codename Eagle |
| --- | --- |

Kehittäjä:  Refraction Games
Julkaisija:  Take-Two Interactive
Pelimoottori:  Refractor Engine
Julkaistu:  marraskuu 1999
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 16
Alusta:  Microsoft Windows
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Codename Eagle on Refraction Gamesin kehittämä ja Take-Two Interactiven vuonna 1999 julkaisema ensimmäisen persoonan ammuntapeli. Pelin sanotaan olevan Battlefield-pelisarjan edeltäjä, koska vähän pelin julkaisun jälkeen Digital Illusions CE osti Refraction Gamesin.
Peli sai julkaisunsa jälkeen paljon positiivisia arvosteluita monipuolisen yksinpelinsä ja innovatiivisen moninpelinsä ansiosta. Peli myi yli 250 000 kappaletta.
Pelissä seikkaillaan vaihtoehtoisessa universumissa vuoden 1917 tietämillä, jolloin Venäjä uhkaa valloittaa koko maailman vastassaan liittoutunut läntinen maailma.
Codename Eaglessa on yksinpelitehtäviä, jossa pelaaja on liittoutuneen läntisen maailman agentti nimeltään Red, jonka päämäärän on tunkeutua vihollisen alueen sisälle ja sabotoida Venäjän valtakuntaa. Pelin vahvin puoli on kuitenkin moninpeli, joka tukee maksimissaan 16 pelaajaan yhtäaikaista peliä Internetissä tai lähiverkossa.
Pelaaminen > Pelimoottori

Codename Eagle käyttää Refractor-nimistä grafiikkamoottoria, jonka kehitystyöstä syntyi Refractor 2 -grafiikkamoottori. Refractor 2 -grafiikkamoottoria käytettiin Battlefield 1942:ssa. Vaikkakin grafiikkamoottori on molemmissa suunnilleen sama, kehitystiimi kehittänyt niin moottoreissa on eroja; alkuperäinen Refractor-pelimoottori on selvästi epärealistisempi kuin jälkeläisensä Refractor 2. Kulkuneuvojen ja ihmisten fysiikanmallinnukset ovat myös selvästi erilaisia kuten myös pelimoottorien ulkoasu.
Pelaaminen > Moninpeli

Codename Eaglen suosio johtuu erityisesti pelin moninpelistä ja sen kolmesta pelimuodosta: Deathmatch, Capture the Flag ja Teamplay.
Moninpelissä molemmilla joukkueilla on oma tukikohtansa. Jokaisessa tukikohdassa on omat lentokoneet, panssarivaunut, moottoripyörät ja helikopterit (jälkimmäisen saa päivityksen 1.41 mukana). Ajoneuvot ovatkin keskeinen osa peliä, koska niillä pääsee liikkumaan ympäri isoja kenttiä joissa matkat kestäisivät jalan paljon kauemmin.
Codename Eaglen ja Battlefield-pelisarjan moninpelit ovat hämmästyttävän erilaisia. Kun Codename Eagle antaa pelaajan pelata omin neuvoineen ja antaa mahdollisuuden olla ns. ”yhden miehen armeija”, niin Battlefieldit taas panostavat tiimipeliin. Codename Eaglessa pelaaja voi esimerkiksi kerätä aseita ja muita tarvikkeita ympäri kenttään, kun taas Battlefieldeissä tarkka asepaketti pitää valita jo ennen peliin tuloa.
Aiheesta muualla

Take Twon Codename Eagle -sivu (Arkistoitu – Internet Archive) (englanniksi)
Codename-Eagle (Arkistoitu – Internet Archive) - fanisivut (englanniksi)
Tambopatanmuura

| Tambopatanmuura |
| --- | --- |
 Tambopatanmuurakoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Isonokkamuurat Cymbilaimus
Laji::  sanctaemariae
Kaksiosainen nimi
 Cymbilaimus sanctaemariae  Gyldenstolpe, 1941 

Katso myös
   Tambopatanmuura Wikispeciesissä   Tambopatanmuura Commonsissa 
Infobox OKNimi-testi OKIUCN-testi OK: 
Tambopatanmuura (Cymbilaimus sanctaemariae) on puumuurien heimoon kuuluva varpuslintu.
Tambopatanmuuraa tavataan Boliviassa, Brasiliassa ja Perussa, ja sen levinneisyysalueen pinta-ala on noin 541 000 km2. Lajin on kuvattu olevan melko yleinen, ja se on luokiteltu elinvoimaiseksi.
Suomumuura

| Suomumuura |
| --- | --- |
 Suomumuurakoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Pitkäpyrstömuurat Drymophila
Laji::  squamata
Kaksiosainen nimi
 Drymophila squamata  (Lichtenstein, 1823) 

Katso myös
   Suomumuura Wikispeciesissä   Suomumuura Commonsissa 
Infobox OKNimi-testi OKIUCN-testi OK: 
Suomumuura (Drymophila squamata) on puumuurien heimoon kuuluva varpuslintu.
Suomumuuraa tavataan Brasiliassa, ja sen levinneisyysalueen pinta-ala on noin 984 000 km2. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.
Esu Niemelä

Esu Evert Niemelä (16. kesäkuuta 1921 Sääminki – 30. marraskuuta 1999 Savonlinna) oli suomalainen maanviljelijä, joka toimi Maalaisliiton, sittemmin Keskustapuolueen kansanedustajana vuosina 1958–1972 edustaen Mikkelin läänin vaalipiiriä. Hän istui myös muun muassa Yleisradion, Imatran Voiman ja Metsäliiton hallintoneuvostoissa. Hän toimi vuodesta 1954 syntymäkuntansa Säämingin kunnanvaltuustossa, kymmenen vuotta sen puheenjohtajana, ja kuntaliitoksen jälkeen Savonlinnan kaupunginvaltuustossa ja lopulta kahdeksan vuotta kaupunginhallituksen puheenjohtajana. Esu Niemelä sai kunnallisneuvoksen arvonimen vuonna 1972. Niemelä oli sotilasarvoltaan korpraali. Niemelä kävi kansakoulun lisäksi kansanopiston vuonna 1938 ja maamieskoulun vuonna 1939.
Esu Niemelän isä oli tilanomistaja, agronomi ja talousneuvos Esaias Evert Niemelä ja äiti Hilja Maria Pulliainen (e. Finér). Niemelän puoliso vuodesta 1945 oli Kirsti Maria Kosonen.
Savumuura

| Savumuura |
| --- | --- |
 Savumuuranaaras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Savumuurat Cercomacra
Laji::  tyrannina
Kaksiosainen nimi
 Cercomacra tyrannina  (Sclater, 1855) 

Katso myös
   Savumuura Wikispeciesissä   Savumuura Commonsissa 
Infobox OKNimi-testi OK: 
Savumuura (Cercomacra tyrannina) on Keski- ja Etelä-Amerikassa tavattava puumuuriin kuuluva varpuslintu.
Savumuurakoiras.
Koko ja ulkonäkö

Kooltaan savumuura on noin 14,5 cm. Savumuurakoiras on väritykseltään harmaa. Vatsa on jonkin verran selkää ja päätä vaaleampi. Siivissä on kaksi valkoista kapeaa juovaa. Pyrstön kärki on lajilla valkoinen. Savumuuranaaras on selästään ja päästään oliivinruskea. Pään sivut ja vatsa ovat naaralla kellanruskeat. Ulkonäöltään savumuura muistuttaa rämeikkömuuraa (Cercomacra nigrescens), joka on väritykseltään hieman tummempi ja jolta puuttuu pyrstön valkea kärki.
Levinneisyys ja elinympäristö

Keski-Amerikassa savumuuraa tavataan alueelta, joka ulottuu Meksikosta Panamaan. Etelä-Amerikassa lajia tavataan Andien länsipuolella Kolumbiassa ja Ecuadorissa ja lisäksi Venezuelassa, Guyanassa, Surinamessa, Ranskan Guyanassa ja Amazonasin alueen pohjoisosissa Brasiliassa. Savumuuran elinympäristöä ovat kosteiden metsien pohjakerrosten tiheiköt ja pensaikot usein purojen ja pienien jokine läheisyydessä. Lajia tavataan alankomaiden ja vuorten alarinteiden metsissä.
Elintavat

Savumuurat liikkuvat yleensä pareittain. Laji viihtyy tiheiköissä, joista sitä on vaikea havaita. Savumuurat eivät yleensä liity muiden lintulajien kanssa sekaparviksi.
Savumuurien pesimäkausi kestää maaliskuulta kesäkuulle. Pesä on pussimainen ja sijaitsee aluskasvillisuuden joukossa. Naaras munii kaksi valkoista, ruskeapilkullista munaa.
Tautiška giesmė

| Tautiška giesmė |
| --- | --- |

Valtio:   Liettua
Säveltäjä:  Vincas Kudirka
Sanoittaja:  Vincas Kudirka
Suomenkielinen nimi:  Kansallislaulu
   Kansallislaulu ilman sanoja 
Tautiška giesmė (”Kansallislaulu”) on Liettuan kansallislaulu. Sen kirjoitti vuonna 1898 tohtori Vincas Kudirka. Laulusta tuli itsenäistyneen Liettuan kansallislaulu vuonna 1919.
Kun Liettua liitettiin osaksi Neuvostoliittoa vuonna 1940 Liettuan kansallissymbolit kiellettiin ja niiden julkisesta esittämisestä rangaistiin. Tautiška giesmė kuitenkin kiellettiin vasta vuonna 1950. Liettuan SNT:n johto joutui kuitenkin perumaan kiellon vuonna 1988. Liettuan itsenäistyttyä uudelleen vuonna 1991 laulusta tuli uudestaan maan kansallislaulu.
Sanat

| Liettuaksi | Suomeksi |
| --- | --- |
Lietuva, Tėvyne mūsų,  Tu didvyrių žeme, Iš praeities Tavo sūnūs Te stiprybę semia.: Liettua, rakas kotimaamme, Arvollisten sankarien maa, Uhkukoot poikasi voimaa ja tarmoa Menneisyydestäsi!
Tegul Tavo vaikai eina Vien takais dorybės, Tegul dirba Tavo naudai Ir žmonių gėrybei.: Lapsesi aina ylpeästi Valitkoot hyveen polut; Mikä on sinulle hyväksi ja hyödyksi ihmisille Olkoon heidän työnsä tavoitteena!
Tegul saulė Lietuvoj  Tamsumas prašalina, Ir šviesa, ir tiesa Mūs žingsnius telydi.: Aurinko yllä tämän maan Hajottakoon kaiken synkän ja pimeän! Totuus ja valo kirkkaasti loistaen Ohjatkaa aina askelemme!
Tegul meilė Lietuvos  Dega mūsų širdyse, Vardan tos Lietuvos Vienybė težydi!: Rakkautemme synnyinmaahamme Säilyköön palavana sydämessämme! Tämän maan tähden Me pysymme yhdessä.
Aiheesta muualla

Kuuntele Liettuan kansallislaulun sävel (Arkistoitu – Internet Archive)
Tony Hawk’s Downhill Jam

| Tony Hawk’s Downhill Jam |
| --- | --- |

Kehittäjä:  Toys for Bob (Wii)   Vicarious Visions (DS)
Julkaisija:  Activision
Jakelija:  Nintendo eShop
Pelisarja:  Tony Hawk’s
Julkaistu:  NA 19. marraskuuta 2006EU 8. joulukuuta 2006JP 2007 (Wii) 
Lajityyppi:  Urheilupeli
Pelimuoto:  yksinpeli, moninpeli
Ikäluokitus:  ESRB: T  
Alusta:  Wii, Nintendo DS, Game Boy Advance, PlayStation 2
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Tony Hawk’s Downhill Jam on Tony Hawk’s -rullalautailupelisarjan osa. Peli julkaistiin Wiille, Nintendo DSlle ja Game Boy Advancelle ja PlayStation 2:lle.
Peli poikkeaa Tony Hawk’s Pro Skater -pelien yleisestä linjasta sisältämällä vain SSX-peleistä tutun pelimuodon, jossa pelaaja rullalautailee alamäkeä kovaa vauhtia. Tavoitteet alamäkihurjastelussa vaihtelevat nopeuskisan ja taistelukohtauksien välillä.
Pelin kulku

Pelaaja valitsee hahmonsa kahdeksasta vaihtoehdosta, pelin edetessä hamoja saa yhteensä kaksitoista. Pelattavia kenttiä on kahdeksan, suoritettavia tehtäviä eri kentissä on yhteensä 90. Tehtävät sisältävät tavallisia kilpailuja, temppukisoja ja pujotteluratoja.
Pelin ääniraidalla esiintyy Iron Maiden.
Kriitikoiden ensivaikutelmat pelistä ovat antaneet kuvan odotettua kehnommista grafiikoista, mutta hyvin nopeatempoisesta pelituntumasta.
Kehitys

Activision ilmoitti pelin kehittämisestä 8. toukokuuta 2006.
Aiheesta muualla

Tony Hawk’s Downhill Jam (Arkistoitu – Internet Archive) at IGN
-pelisarja
| --- | --- |
Pääsarja:   Pro Skater 1  2  3  4  5  Underground 1  Underground 2  American Wasteland  Project 8  Proving Ground 
Sisarsarjat:   Downhill Jam  Motion  Ride  Shred 
Uudelleenjulkaisut:   Pro Skater 2x  Underground 2: Remix  American Sk8land  Pro Skater HD
Toivo Niiranen

Toivo Niiranen (26. helmikuuta 1919 Liperi – 15. kesäkuuta 2003) oli suomalainen pienviljelijä, työmies ja SKDL:n kansanedustaja.
Niirasen vanhemmat olivat pienviljelijä Juho Niiranen ja Aino Asikainen. Hän kävi kansakoulun, suoritti Kansanvalistusseuran maamieskoulukurssin ja opiskeli Sirola-opistossa.
Niiranen oli pienviljelijänä ja metsätyömiehenä Liperissä vuoteen 1940 saakka. Hän oli poliittisista syistä vankilassa 1944. Niiranen oli sodan jälkeen vapauduttuaan Suomen kommunistisen puolueen Joensuun piirin piirisihteerinä 1946–1951.
Niiranen oli SKDL:n kansanedustajana 1951–1966 edustaen 1951–1962 Kuopion läänin itäistä vaalipiiriä ja 1962–1966 Pohjois-Karjalan läänin vaalipiiriä. Niiranen oli presidentin valitsijamiehenä vuosien  1950, 1956 ja 1962 presidentinvaaleissa. Hän oli Suomen kommunistisen puolueen keskuskomitean jäsenenä ja toimi Suomen kommunistisen puolueen Joensuun piirikomitean puheenjohtajana.
Diddy Kong Racing

| Diddy Kong Racing |
| --- | --- |

Kehittäjä:  Rareware
Julkaisija:  Rareware / Nintendo
Jakelija:  Nintendo
Tuottaja:  Tim and Chris Stamper
Säveltäjä:  David Wise
Pelisarja:  Diddy Kong Racing ja Donkey Kong
Julkaistu:  JP 21. marraskuuta 1997NA 24. marraskuuta 1997EU 27. marraskuuta 1997
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Lapsista aikuisille  PEGI 3  USK 0 
Alusta:  Nintendo 64
Jakelumuoto:  240 Mb Nintendo 64 -pelimoduuli
Lisää peliartikkeleitaVideopelien teemasivulla
Infobox OK  : 
Diddy Kong Racing on Rarewaren kehittämä ajopeli Nintendo 64:lle. Peli julkaistiin loppuvuodesta 1997, ja joulukuun puoleenväliin mennessä peliä oli tilattu Guinnessin ennätysten kirjan mukaan jopa 800 000 kappaletta. Vuonna 2007 julkaistiin pelistä Nintendo DS:lle tehty uusintaversio Diddy Kong Racing DS.
Peli on Mario Kart 64:n tyylinen ajopeli, mutta se sisältää myös seikkailutilan. Diddy Kong Racingin hahmot ovat suurimmaksi osaksi peräisin muista Raren peleistä. Osaa hahmoista ei kuitenkaan julkaisuhetkellä ollut nähty muissa peleissä, ja näin peli toimi mainoksena myös tuleville julkaisuille: Banjo-karhu esiintyi myöhemmin muun muassa pelissä Banjo-Kazooie ja Conker-orava esiintyi myös omissa peleissään.
Pelaaja voi valita kulkuvälineekseen joko auton, pintaliitäjän tai lentokoneen. Kaikissa kentissä ei kuitenkaan voi käyttää kaikkia kulkuvälineitä, esimerkiksi kentässä ”Hot Top Volcano” ei voi käyttää autoa, koska se ei voi liikkua laavassa.
Juoni

Paha taikavoimia hallitseva avaruussika nimeltä Wizpig on saapunut Timber-saarelle aikomuksenaan vallata se. Saaren voi pelastaa vain voittamalla Wizpigin auto-, lentokone- ja pintaliitäjäajoissa. Mestarilentäjä Drumstick epäonnistui yrityksessään ja muuttui sammakoksi Wizpigin mustan magian seurauksena. Saaren muut asukkaat päättävät yrittää voittaa Wizpigin ja onnistuvat ajamaan tämän takaisin kotiplaneetalleen, Future Funlandiin. Wizpigin paluun pelossa he kuitenkin päättävät mennä sinne tuhoamaan Wizpigin lopullisesti.
Pelattavat hahmot

Diddy Kong, simpanssi Donkey Kong Country -pelisarjasta.
Krunch, krokotiilivihollinen Donkey Kong Country -peleistä. Sen vaatetustyyli siirtyi myös Donkey Kong 64 -pelin Krunch-vihollisille.
Banjo, karhu, joka esiintyi myöhemmin omassa pelisarjassaan.
Tiptup, kilpikonna, joka esiintyi myöhemmin peleissä Banjo-Kazooie ja Banjo-Tooie.
Conker, orava, joka seikkaili myöhemmin omassa pelisarjassaan.
Timber, tiikeri, joka asuu Timber-saarella. Hahmon piti saada oma pelinsä, Timber 64, mutta sitä ei koskaan tehty.
Bumper, harmaaturkkinen mäyrä.
Pipsy, keltainen tyttöhiiri.
Drumstick, kukko, jonka voi jossakin vaiheessa peliä pelastaa pelattavaksi hahmoksi.
TT, sekuntikello ja pelin ”aulavahti”, jonka saa pelihahmokseen voittamalla sen kaikissa Time Trial -aika-ajoissa.
Aiheesta muualla

Diddy Kong Racing MobyGamesissa (englanniksi)
-pelisarja
| --- | --- |
Kolikkopelit: Donkey Kong | Donkey Kong JR. | Donkey Kong 3 | Donkey Kong Jungle Fever
Kotikonsolipelit: DK Country | DK Country 2 | DK Country 3 | Donkey Kong 64 | DK Country Returns | DK Country: Tropical Freeze
Käsikonsolipelit: Donkey Kong Land | Donkey Kong Land 2 | Donkey Kong Land III | Donkey Kong
Pulmapelit: Mario vs. Donkey Kong | Mario vs. Donkey Kong 2: March of the Minis
Rytmipelit: Donkey Konga | Donkey Kong Jungle Beat | Donkey Konga 2 | Donkey Konga 3
Ajopelit: Diddy Kong Racing | Diddy Kong Racing DS | Donkey Kong Racing | Donkey Kong Jet Race
Oppimispelit: DK Jr. Math
Muut: DK: King of Swing | DK Jungle Climber
Banjo-Kazooie -pelisarja
| --- | --- |
Sarjan pelit:   Banjo-Kazooie  Banjo-Tooie  Grunty's Revenge  Nuts & Bolts 
Sarjaan liittyvät pelit:   Diddy Kong Racing  Banjo-Pilot 
-pelisarja
| --- | --- |
Sarjan pelit:   Diddy Kong Racing  Pocket Tales  Bad Fur Day  Live & Reloaded 
Hahmot:  Conker
Ville Nikkanen

Ville Nikkanen 1930-luvun alussa.
Vilhelm (Vilho, Ville) Nikkanen (4. heinäkuuta 1885 Uusikirkko Vpl – 5. elokuuta 1960 Salo) oli suomalainen poliitikko. Nikkanen oli Suomen eduskunnassa mukana 1919–1933 kokoomuksen kansanedustajana.
Iisakki Nikkola

| Iisakki Nikkola> Iisakki Latva-Nikkola.Henkilötiedot |
| --- | --- |
Syntynyt: 11. toukokuuta 1887 Kurikka
Kuollut: 20. tammikuuta 1959 (71 vuotta) Helsinki
Kansalaisuus:  suomalainen
Ammatti:  maanviljelijä
Arvonimi: Herastuomari
Poliitikko
Puolue:  Kansallinen Kokoomus
Entiset puolueet:  Isänmaallinen Kansanliike
Asema:  Kansanedustaja (1933–1945, 1951–1952)
Vaalipiiri:  Vaasan läänin eteläinen vaalipiiri
Kotipaikka:  Ilmajoki
Puoliso:  Saima Susanna Laurosela (1909)
Iisakki Elias Nikkola (sukunimi aikaisemmin Latva-Nikkola, 11. toukokuuta 1887 Kurikka – 20. tammikuuta 1959 Helsinki) oli suomalainen maanviljelijä ja herastuomari, joka oli IKL:n ja myöhemmin kokoomuksen kansanedustajana.
Nikkolan vanhemmat olivat talollinen Juho Latva-Nikkola ja Hedviiki Sofia Piirto. Hän kävi kansakoulun ja toimi sitten vuodesta 1910 alkaen maanviljelijänä Ilmajoella. Nikkola hoiti lautamiehen tehtäviä 1918–1954 ja sai herastuomarin arvon 1938.
Nikkola oli IKL:n kansanedustajana 1933–1945 sekä kokoomuksen kansanedustajana 1951–1952 edustaen Vaasan läänin eteläistä vaalipiiriä. Hän sai sairauden takia vapautuksen edustajan tehtävistään kesken kauden 19. syyskuuta 1952. Nikkola oli myös presidentin valitsijamiehenä vuosien 1931 ja 1950 presidentinvaaleissa ja hän kuului jäsenenä Ilmajoen kunnanvaltuustoon.
Nikkola oli naimisissa vuodesta 1909 Saima Susanna Lauroselan kanssa.
Pekka Mömmö

| Pekka Mömmö |
| --- | --- |

Kansanedustaja
 22.5.1907–28.2.1910  
Ryhmä/puolue:  SDP
Vaalipiiri:  Kuopion läntinen
Henkilötiedot
Syntynyt: 13. helmikuuta 1878 Kuopio
Kuollut: 1. kesäkuuta 1910 (32 vuotta) Kuopio
Ammatti:  kirjansitoja, toimittaja
Pekka Juho Mömmö (13. helmikuuta 1878 Kuopio – 1. kesäkuuta 1910 Kuopio) oli suomalainen poliitikko, joka toimi SDP:n kansanedustajana vuosina 1907–1910.
Elämä

Kuopion Savilahdessa syntyneen Mömmön vanhemmat olivat maanvuokraaja Aukusti Mömmö (s. 1838) ja Karoliina Räsänen (s. 1840). Käytyään kansakoulun ja käsityökoulun hän pääsi vuonna 1894 kirjansitojaoppilaaksi Kuopiossa toimineeseen O. W. Backmanin kirjapainoon. Vuosina 1899–1908 Mömmö työskenteli Helsingissä O. J. Liljan kirjansitomossa, jonka jälkeen hän perusti oman liikkeen Suonenjoelle.
Mömmö liittyi työväenliikkeeseen vuosisadan vaihteessa. Ensimmäisen sortokauden aikana hän organisoi kutsuntalakkoja ja oli keväällä 1904 pidätettynä kolmen viikon ajan. Mömmö sai myös sakkorangaistuksen laittomien painotuotteiden levittämisestä. Vuodesta 1905 lähtien hän toimi SDP:n kiertävänä puhujana. Vuonna 1906 Mömmö oli perustamassa Savon Työmiestä, jonka avustajana hän työskenteli kuolemaansa saakka. Maaliskuussa 1907 Mömmö valittiin kansanedustajaksi Suomen ensimmäisissä yksikamarisen eduskunnan vaaleissa. Vuonna 1910 Mömmö ja Antti Partanen syrjäytettiin ehdokaslistalta heidän äänestettyään pankkivaltuusmieheksi Yrjö Sirolan sijasta porvarien Ernst Nevanlinnaa.
Kansanedustajakautensa jälkeen Mömmö avasi kirjansitomon Kuopioon ja ehti toimimaan myös SDP:n vt. piirisihteerinä. Mömmö kuoli keuhkotautiin 32-vuotiaana kesäkuussa 1910. Hänet on haudattu Kuopion isolle hautausmaalle.
Perhe

Mömmön puoliso oli Aina Hedvig Väänänen (1884−1962), jonka kanssa hän avioitui vuonna 1904. Pariskunnalla oli kaksi lasta.
Olavi Nikkilä

Olavi Allan Nikkilä (12. huhtikuuta 1922 Sääksmäki – 15. kesäkuuta 2014 Sääksmäki, Valkeakoski) oli suomalainen maanviljelysneuvos ja poliitikko. Hänen puolueensa oli Kansallinen Kokoomus.
Nikkilän vanhemmat olivat maanviljelijä Väinö Ilmari Nikkilä ja Fanny Erika Seppälä. Hänen puolisonsa oli Sisko Marjatta Laaksonen vuodesta 1950 alkaen. Pariskunnalla on kolme lasta.
Nikkilä syntyi Rantoon Nikkilässä 12. huhtikuuta 1922. Hän kävi oppikoulun Toijalan yhteiskoulussa. Jatkosotaan Nikkilä lähti vapaaehtoisena 19 vuoden iässä. Agronomiksi hän valmistui vuonna 1948. Nikkilä toimi Päivölän maatalousoppilaitoksen johtajana vuosina 1955–1985 ja kansanedustajana ja viljeli samanaikaisesti kotitilaansa Rantoolla.
Nikkilä nousi eduskuntaan vuoden 1966 eduskuntavaaleissa. Hän toimi kansanedustajana yhteensä neljä vaalikautta vuosina 1966–1975 ja 1979–1983. Hän ehti toimia myös Kokoomuksen eduskuntaryhmän puheenjohtajana sekä presidentin valitsijamiehenä 1968, 1978 ja 1982.
Luottamustehtäviä Nikkilällä oli muun muassa Kansaneläkelaitoksen hallituksessa ja Valmetin hallintoneuvostossa. Nikkilä toimi Sääksmäen kunnanvaltuuston puheenjohtajana, kun Sääksmäen silta valmistui vuonna 1963, ja kun Sääksmäen valtuusto hyväksyi Sääksmäen ja Valkeakosken kuntaliitoksen. Nikkilä toimi vielä Valkeakosken kaupunginvaltuustossa vuodet 1973–1982 ja kaupunginhallituksessa 1983–1986.
Aukusti Neitiniemi

Aappo Aukusti (A. A.) Neitiniemi (25. tammikuuta 1875 Kittilä – 7. huhtikuuta 1965 Kittilä) oli suomalainen kansanedustaja vuosina 1924–1929 sekä kunnallisneuvos vuodesta 1947. Hänet valittiin Kansallisesta Kokoomuksesta Lapinmaan vaalipiiristä.
Neitiniemi valmistui kansanopistosta 1900 ja toimi yli puolen vuosisadan ajan Uuden Suomettaren ja Uuden Suomen asiamiehenä. Hän oli presidentin valitsijamiehenä 1925.
Neitiniemi toimi elämänsä aikana pappilan renkinä, metsänhakkuu- ja uittotöissä, maanviljelijänä, osuuskassan kirjanpitäjänä ja hoitajana, kalastajana sekä poronhoitajana. Hän kuoli kotikunnassaan Kittilässä 90-vuotiaana.